Irene-Louise, Riaan Benadé en Tasché kuier boaan Top-20Op die stel van ‘Tekkies brand’ se musiekvideo. (Foto: Jorietha Rabie Photography) In hierdie week se nuwe musiek skryf Stefan Jansen in sy jongste lied “Suikerbos” hoe ŉ mens nie altyd geluk op ’n reguit pad vind nie. Hy moedig die luisteraar aan om dit te vind voordat dit by jou verby gaan. Kate Rock, ’n veelsydige musikant en liedjieskrywer van Clarens in die Vrystaat, het onlangs haar nuutste enkelsnit, “Maangenade”, bekendgestel. Volgens haar gaan die lied oor hoe nietig die mense is in vergelyking met die grootsheid van die skepping. Dit is nostalgies, maar ook modern en uniek en kombineer lekkerluister kampvuurmusiek met dramatiese elemente om ŉ reënboog van klanke te skep, sonder reëls. Ander nuwe liedjies wat die afgelope week uitgereik is, is Horison SA se “Sonder jou”, Christiaan Baartman se “Stof”, Deon Meiring se “Soos ’n spin-nerak” en Revelation Enterprise met “Ek sal sing”, ’n Afrikaanse gospellied. Luister na Maroela Media se speellys vir nuwe musiek op Spotify: Kyk hier na Kate Rock se musiekvideo: Irene-Louise van Wyk kraai steeds koning op die Top-20 danksy haar posisie wat steeds onveranderd is op stroomdienste. Georic Lomas betree die week se Top-20 na ’n suksesvolle enkelsnit uitreiking. Die liedjie word tans gereeld op aanlyn musiekdienste gestroom. In vandeesweek se Maroela Media Afrikaanse Top-20 is daar nege snitte wat styg, vyf wat daal, vyf wat die week onveranderd bly en een nuwe lied wat die week se treffersparade betree. Kom luister na die speellys vandeesweek se Top-20 op Spotify: 1. Irene-Louise van Wyk – “Tekkies brand” 2. Riaan Benadé – “Vat ’n bietjie” 3. Tasché – “Baby, ek bly” 4. Appel – “Dina ” 5. Bernice West – “Hemel op aarde” 6. Rooksein – “Damlelielief” 7. Appel – “Boerenooi” 8. Riaan Benadé – “Spontaan” 9. Reën – “Vrystaat vlaktes” 10. Kurt Darren – “Blok party” 11. Francois van Coke – “Ons het gewen” 12. Steve Hofmeyr & Touch of Class – “’n Pa se hart” 13. Dirk van der Westhuizen – “Roekeloos” 14. Elvis Blue – “Meer as genoeg” 15. Brendan Peyper – “Warm nog op” 16. Bernice West – “Sonop-blom” 17. Jan Jan Jan met Liezel Pieters – “Spyskaart” 18. Neil Somers – “Jy is water” 19. Spoegwolf – “Silwer” 20. Georic Lomas – “Lentekind” Kyk hier na Irene-Louise van Wyk se musiekvideo: